In Zwinge sueche mr ir dämmerig es plätzli zum ds  zäut ufschteue. Mir schiebe üsi velos es schteils waudwägli ufe, ir hoffnig, irgendwo es flachs bödeli z finge. Ds wägli isch schier ändlos, u wo mr ds ändi du glych no hei gfunge, sy mr ufere chrüzig gschtange; hinger üs dr schteil waud, vor üs e huuffe fäuder, näbe üs e schüür. Da chunnt es outo z faare u dr buur wo usschtigt fragt üs, ob mr öpper sueche. Uf üsi antwort, dass mr nid e pärson sueche, sondern es plätzli zum zäutle, git er üs grad drü müglechkeite aa, wo mr üs zum übernachte chöi inschtaliere.  Mir wääle die trochnigschti variante u schteue üses zäut imene folieschopf uf. Das isch zwar chli d weicheier-variante, aber derfür hei mr am nächschte morge nid es nasses zäut zum zämeruume.